text: Més de 230 gironins ja s'han inscrit al concurs literari Ficcions - Diari de Girona
  Més de 230 gironins ja s'han inscrit al concurs literari Ficcions
  L'institut de la Jonquera és l'institut amb més estudiants apuntats al certamen
  El concurs literari Ficcions, l'aventura de crear històries ja té 234 gironins inscrits que estudien en dinou instituts de la província. El de la Jonquera, amb 128 joves, és el centre que aporta més participants en aquesta edició, que matindrà les inscripcions obertes fins al 3 de febrer.
  El certamen s'adreça a alumnat d'entre 14 i 18 anys de Catalunya, les Illes Balears i València. Fins el dilluns 13 de gener s'hi havien inscrit 2.048 estudiants de 198 centres educatius de secundària.
  L'objectiu principal d'aquesta iniciativa, creada per l'Associació de Mitjans d'Informació i Comunicació (AMIC), busca impulsar la creació literària i el treball en equip dels estudiants; així com fomentar l'escriptura i la literatura en català.